I Skørping insisterer borgerne på at beholde gadebelysningen - og det er selvom det koster dem ekstra penge. - Der er en værdi i vores gadelys. Desuden har vi besluttet, at vi selv vil bestemme, hvornår der skal være tændt gadelys i Skørping. Kommunen har jo skåret ned på deres brændetid, så derfor vil vi godt betale de 400 kroner ekstra for at bestemme, hvornår vi vil have lyset tændt i Skørping, siger Jørgen Paulsen fra Skørping Gadebelysning til P4 Nordjylland. Rebild Kommune har ellers tilbudt at overtage gadebelysningen efter kommunesammenlægningen, men Skørping Gadebelysning vil ikke lade kommunen klare byens gadebelysning, da de ikke vil betale for anlægget. - For det første kommer det til at koste nogle penge for at oprette nye målere på de enkelte villaveje, og så kan der risikere at komme uensartet gadebelysning i byen, og det ønsker vi ikke, siger Jørgen Paulsen til P4 Nordjylland.

Referat:
Borgerne i Skørping vil ikke lade kommen overtage gadebelysningen i byen.